105 



(Fig. 16, A), og tilsidst dækkes den foroven kun af 

 Sporens Inderhinde; imidlertid har dens Indhold forandret 

 sig til et Stof, der let svulmer op; det indenfra virkende 

 Tryk bliver ved Opsvulmningen stærkere og stærkere, 

 tilsidst sprænges den sidste Hindring, og med en vis 

 Kraft skydes en Del af det svulmende Indhold ud, saa 

 at det kommer til at ligge noget borte fra Æggjemmets 

 Munding. Efter en lille Pavse følger Resten af Kanal- 

 cellens Indhold i endnu et Par Explosioner, men med 

 ringere Kraft , saaledes at de udstødte Masser blive 

 liggende lige foran og i Mundingen (m, Fig. 16, B). 

 Mod denne Masse styre Sædlegemerne deres Kurs, naar 

 de komme forbi Æggj emmet; i den trænge de ind for at 

 styre videre ned mod Kanalen, der fører til Centralcellen. 

 Men deres senere Skjæbne er hidtil ubekjendt, og kun 

 Analogien med de øvrige Lønboplanter tillader os at 

 drage den Slutning, at de optages i Kimcellen. 



I næste Afsnit haaber jeg at afslutte disse Skildringer 

 ved ^ Betragtning af Blomsterplanternes Forhold til 

 Lønboplanterne og et sammenlignende Overblik over det 

 hele Planterige. 



